CELEX: 22011D0040
Language: hu
Date: 2011-04-01 00:00:00
Title: Az EGT Vegyes Bizottság 40/2011 határozata ( 2011. április 1. ) az Európai Gazdasági Térségről szóló megállapodás XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról

30.6.2011   
            
            
               HU
            
            
               Az Európai Unió Hivatalos Lapja
            
            
               L 171/41
            
         AZ EGT VEGYES BIZOTTSÁG 40/2011 HATÁROZATA
   (2011. április 1.)
   az Európai Gazdasági Térségről szóló megállapodás XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XVIII. mellékletét a 2010. december 10-i 141/2010 EGT vegyes bizottsági határozat (1) módosította.
            
         
               (2)
            
            
               A BUSINESSEUROPE, az UEAPME, a CEEP és az ESZSZ által a szülői szabadságról kötött, felülvizsgált keretmegállapodás végrehajtásáról és a 96/34/EK irányelv hatályon kívül helyezéséről szóló, 2010. március 8-i 2010/18/EU tanácsi irányelvet (2) bele kell foglalni a megállapodásba.
            
         
               (3)
            
            
               A 2010/18/EU irányelv 2012. március 8-val hatályon kívül helyezi a megállapodásba foglalt 96/34/EK tanácsi irányelvet (3), amelyet következésképpen 2012. március 8-i hatállyal a megállapodásból el kell hagyni,
            
         A KÖVETKEZŐKÉPPEN HATÁROZOTT:
   1. cikk
   A megállapodás XVIII. melléklete a következőképpen módosul:
   
               1.
            
            
               A szöveg a 31. pont (97/81/EK tanácsi irányelv) után a következő ponttal egészül ki:
               
                           „31a.
                        
                        
                           
                              32010 L 0018: a Tanács 2010. március 8-i 2010/18/EU irányelve a BUSINESSEUROPE, az UEAPME, a CEEP és az ESZSZ által a szülői szabadságról kötött, felülvizsgált keretmegállapodás végrehajtásáról és a 96/34/EK irányelv hatályon kívül helyezéséről (HL L 68., 2010.3.18., 13. o.).”
                        
                     
         
               2.
            
            
               A 32. pont (96/34/EK tanácsi irányelv) szövegét 2012. március 8-i hatállyal el kell hagyni.
            
         2. cikk
   A 2010/18/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2011. április 2-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2011. április 1-jén.
      
         
            az EGT Vegyes Bizottság részéről
         
         
            a megbízott elnök
         
         Gianluca GRIPPA
      
   
   
      (1)  HL L 85., 2011.3.31., 26. o.
   
      (2)  HL L 68., 2010.3.18., 13. o.
   
      (3)  HL L 145., 1996.6.19., 4. o.
   
      (4)  Alkotmányos követelmények fennállását jelezték.